《送天台吴蟾友奉董宗师命主桐柏观》
元代·贝琼

天台之山四万八千丈，中有飞仙共来往。东方未白天鸡号，扶仙赤日三更上。

山人曾识玉蟾翁，丹砂九返面如童。吹笙醉跨千年鹤，朝上崆峒暮庐霍。

葛洪井西松树老，子晋台下桃花落。日边人寄董师书，别我却入天合居。

麻姑相见已白发，蓬莱弱水人何如。我亦张帆上南斗，餐霞有诀能相授。

青天更约借龙骑，福地应知今虎守。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。